Here is a page extracted from Wikipedia that may contain CSS, HTML, and a lot of unformatted text.

Title: Leopold Hawelka
Content: Leopold Hawelka (11 d'abril de 1911 – 29 d'aviento de 2011) estió un hostelero austriaco, propietario y fundador d'o Café Hawelka ("Künstlerkaffeehaus Hawelka").

Hawelka naixió de Mistelbach, por ixas envueltas parti de l'Imperio Austrohongaro, actualment Austria. Sus pais yeran d'orichen bohemio. Su pai yera zapatero. Cuan Leopold teneba 14 anyos a familia se treslada enta Viena, y él prencipia a treballar en o restaurant Deierl, a on conoixe a Josefine Danzberger. A parella se casa en 1936 y ubre o suyo primer café, o Kaffee Alt Wien, en a Bäckerstrasse. Anyos dimpués ubrirán un nuevo local, o café Hawelka, en a Dorotheergasse. Mientres a Segunda Guerra Mundial, a familia Hawelka no puede continar con o negocio y ha de zarrar-lo.  Dimpués d'a guerra, en septiembre de 1945, os Hawelka tornan a re-ubrir o suyo café, con a suerte de que l'edificio ha pasato a guerra cuasi intacto.

Josefine Hawelka muere en marzo de 2005.  O suyo fillo, Günther Hawelka, continó elaborando a especialidat d'a casa, os Buchteln, emplegando a receta tradicional de su mai. Leopold cumplió 100 anyos l'11 d'abril de 2011, morindo poco dimpués ixe mesmo anyo o día 29 d'aviento de 2011.

Referencias

Naixius d'a Baixa Austria
1911 (naixencias)
2011 (muertes)